ENGE SENDRAI - காதல் கவிதை

எங்கே சென்றாய் 
  ஏன் சென்றாய் 
  என்னை விட்டு 
  தென்றலாய் வீசினாய் 
  தேனாய் பேசினாய் 
  பூக்களாய் சிரித்தாய் 
 புதுவழி காட்டினாய் 
  பாலை வாழ்வை 
  பசுமை ஆக்கினாய் 
  புழுதியில் இருந்தவனை 
  பூந்தோட்டத்தில் அமர்த்தினாய் 
  என்னை ஏங்க விட்டு 
  எங்கு சென்றாய் இன்று. . 
 என் விழி எல்லாம் 
  உன் திசை நோக்கி 
  கிழக்கு மேற்கு  
  வடக்கு தெற்கு 
  எத்திசையிலும் 
  காணவில்லையே நீ . 
 என் பாதை எல்லாம் 
  நீ இருக்கும் நிலம் தேடி 
  குறிஞ்சி முல்லை மருதம் 
  நெய்தல் பாலை ஐந்திலும் 
  அகப்படவில்லையே நீ. . 
 கடல் கடந்து நீ 
  சென்றாலும் 
  என் கண்மணியில் 
  உன் பிம்பங்கள் தான் 
  எப்போதும் . 
 நீண்ட தூரம் 
  நீ சென்றாலும் 
  நினைவெல்லாம் 
  என் நெஞ்சமெல்லாம் 
  உன் நினைவு தான் 
  எப்போதும் நிழலாய் 
  நிஜமாய் நீ வருவாய் 
  நின்றிருப்பேன் 
  நான் தனியாய். .